CELEX: 32012D0821
Language: fi
Date: 2012-12-19 00:00:00
Title: 2012/821/EU, Euratom: Komission täytäntöönpanopäätös, annettu 19 päivänä joulukuuta 2012 , luvan antamisesta Belgialle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/177/Euratom, ETY muuttamisesta (tiedoksiannettu numerolla C(2012) 9568)

21.12.2012   
            
            
               FI
            
            
               Euroopan unionin virallinen lehti
            
            
               L 352/64
            
         KOMISSION TÄYTÄNTÖÖNPANOPÄÄTÖS,
   annettu 19 päivänä joulukuuta 2012,
   luvan antamisesta Belgialle olla ottamatta huomioon eräitä liiketoimiluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi tehdyn päätöksen 90/177/Euratom, ETY muuttamisesta
   (tiedoksiannettu numerolla C(2012) 9568)
   (Ainoastaan ranskan- ja hollanninkieliset tekstit ovat todistusvoimaisia)
   (2012/821/EU, Euratom)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan atomienergiayhteisön perustamissopimuksen,
   ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 13 artiklan,
   sekä katsoo seuraavaa:
   
               (1)
            
            
               Yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (2) 370 artiklan mukaisesti jäsenvaltiot, jotka 1 päivänä tammikuuta 1978 verottivat liitteessä X olevassa A osassa mainittuja liiketoimia, voivat jatkaa niiden verottamista. Kyseiset liiketoimet on otettava huomioon arvonlisäverosta kertyvien varojen perusteen laskemisessa.
            
         
               (2)
            
            
               Direktiivin 2006/112/EY 371 artiklan mukaisesti jäsenvaltiot, jotka 1 päivänä tammikuuta 1978 vapauttivat arvonlisäverosta liitteessä X olevassa B osassa mainitut liiketoimet, voivat kussakin jäsenvaltiossa kyseisenä ajankohtana voimassa ollein edellytyksin jatkaa niiden vapauttamista. Kyseiset liiketoimet on otettava huomioon arvonlisäverosta kertyvien varojen perusteen laskemisessa.
            
         
               (3)
            
            
               Belgia on verottanut 1 päivästä tammikuuta 2011 maapohjan luovutuksia silloin, kun maapohjalla on rakennus, jonka myymisestä (ennen sen ensimmäistä käyttöönottoa) on peritty arvonlisäveroa direktiivin 2006/112/EY 12 artiklan 1 kohdan a alakohdan tarkoittamalla tavalla. Tätä tarkoitusta varten annettu lupa olisi peruutettava mainitusta päivästä alkaen.
            
         
               (4)
            
            
               Belgia on verottanut notaarien ja haastemiehien tarjoamia palveluita 1 päivästä tammikuuta 2012. Tätä tarkoitusta varten annettu lupa olisi peruutettava mainitusta päivästä alkaen.
            
         
               (5)
            
            
               Komissio teki Belgian osalta asetuksen (ETY, Euratom) N:o 1553/89 perusteella päätöksen 90/177/Euratom, ETY (3), jolla Belgian sallittiin olla ottamatta huomioon tiettyjä liiketoimintaluokkia ja käyttää eräitä likimääräisiä arvioita arvonlisäverosta kertyvien omien varojen perusteen laskemiseksi vuodesta 1989.
            
         
               (6)
            
            
               Komissio pyysi Belgiaa tarkastamaan, tarvitsiko se edelleen näitä sille toistaiseksi myönnettyjä lupia, ja vahvistamaan tämän komissiolle. Belgia vahvisti, että kahden luvan soveltamisalaa oli muutettava.
            
         
               (7)
            
            
               Tässä päätöksessä säädetyt toimenpiteet ovat omia varoja käsittelevän neuvoa-antavan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätöksen 90/177/Euratom, ETY 2 artikla seuraavasti:
   
               1)
            
            
               Korvataan 2 kohta seuraavasti:
               
                           ”2.
                        
                        
                           Lakimiesten suorittamat palvelut siltä osin kuin kyseessä ei ole toisen direktiivin 67/228/ETY liitteessä B määritellyt palvelut (entinen liitteessä F oleva 2 kohta)”
                        
                     
         
               2)
            
            
               Korvataan 4 kohta seuraavasti:
               
                           ”4.
                        
                        
                           kuudennen direktiivin 77/388/ETY 4 artiklan 3 kohdassa tarkoitetut rakennusmaan luovutukset (entinen liitteessä F oleva 16 kohta).”
                        
                     
         2 artikla
   Tämä päätös on osoitettu Belgian kuningaskunnalle.
   
      Tehty Brysselissä 19 päivänä joulukuuta 2012.
      
         
            Komission puolesta
         
         Janusz LEWANDOWSKI
         
            Komission jäsen
         
      
   
   
      (1)  EYVL L 155, 7.6.1989, s. 9.
   
      (2)  EUVL L 347, 11.12.2006, s. 1.
   
      (3)  EYVL L 99, 19.4.1990, s. 24.